หุ้นพุ่งตามต่างประเทศปิดเช้าบวก10จุด
ตลาดหุ้นวันที่ 30 พ.ย. ดัชนีปิดภาคเช้าที่  1,319.92 จุด บวก  10.35 จุด หรือ 0.79%  มูลค่าการซื้อขายหนาแน่น 30,056.12  ล้านบาท
30 พ.ย. 2555

ตลาดหุ้นวันที่ 30 พ.ย. ดัชนีปิดภาคเช้าที่  1,319.92 จุด บวก  10.35 จุด หรือ 0.79%  มูลค่าการซื้อขายหนาแน่น 30,056.12  ล้านบาท 
บริษัทหลักทรัพย์ เคที ซีมิโก้ มองว่า ตลาดหุ้นปรับตัวเพิ่มขึ้นต่อเนื่อง โดยทะลุแนวต้าน 1,314 จุด ได้รับปัจจัยบวกภายนอก ทั้งความหวังเชิงบวกต่อการแก้ปัญหาวิกฤติหน้าผาการคลังของสภาฯ สหรัฐ การฟื้นตัวของเศรษฐกิจจีน ซึ่งคาดพรุ่งนี้ดัชนี MPI เดือน พ.ย. ของจีนอาจขยายตัวมากที่สุดในรอบ 7 เดือนแตะ 50.6 สะท้อนการขยายตัวดีขึ้นของเศรษฐกิจ และความคืบหน้าการช่วยเหลือกรีซ ซึ่งคาดวันนี้สภาฯ เยอรมันจะมีการลงมติอนุมัติมาตรการช่วยเหลือกรีซ
"หลังจากดัชนีฝ่าแนวต้าน 1,314 จุดมาได้ ก็ม๊โอกาสไปต่อได้อีกยาว โดยการเก็งกำไรระยะสั้น ยังคงเน้นหุ้นที่ได้ประโยชน์จากผลฤดูกาล/วัฏจักรการลงทุน/อัตราดอกเบี้ยต่ำ "บล.เคที ซิมิโก้กล่าว
บล.เกียรตินาคิน มองว่า  ประเด็น Fiscal Cliff จะมีผลต่อตลาดหุ้นไทยและภูมิภาคมากที่สุดจนกว่าจะถึงปลายปี ทำให้ดัชนีมีโอกาสแกว่งตัวขึ้นหรือลงในกรอบกว้างได้หากเริ่มมีความชัดเจนในทางบวกหรือลบจากการเจรจาของสภาคองเกรส  โดยยังคงเน้นให้นักลงทุนซื้อหุ้นในกลุ่มที่มีปลอดภัย เบต้าต่ำ เพื่อหลีกเลี่ยงแรงกดดันหากผลการเจรจาผิดจากความคาดหมายและหุ้นที่มีผลประกอบการไตรมาส 4 แข็งแกร่งหรือ มีประเด็นบวกของกลุ่มอุตสาหกรรมในระยะสั้นน่าจะได้รับแรงกดดันของราคาน้อยกว่า     หลักทรัพย์ 5อันดับแรกที่มีมูลค่าการซื้อขายสูงสุด ได้แก่ ADVANC  มูลค่าการซื้อขาย  1,732.87   ล้านบาท ปิดที่ 216 บาท บวก +7.00บาท หรือ (+3.35%) CPN   มูลค่าการซื้อขาย  1,352.55  ล้านบาท  ปิดที่ 81.75  บาท บวก  5.25บาท หรือ  +6.86% AOT   มูลค่าการซื้อขาย 1,173.29   ล้านบาท  ปิดที่   94.75 บาท บวก 1.75 บาท หรือ +1.88% PTTEP   มูลค่าการซื้อขาย 1,157.37   ล้านบาท  ปิดที่ 158   บาท บวก  4.00 บาท หรือ +2.60% BGH   มูลค่าการซื้อขาย 1,079.096   ล้านบาท  ปิดที่ 111 บาท บวก 1.50 บาท หรือ +1.37%